als_Latn dik_Latn sag_Latn
Google ka realizuar një version të ri të shfletuesit të saj, i quajtur Chrome 50, i cili është i pajisur me disa veçori të reja dhe përditësime të sigurisë. Ky version i ri do t’i japë gjithashtu fund mbështetjes për disa sisteme të vjetra që janë mbështetur që kur Chrome është lançuar në këto platforma. Windows XP, Windows Vista, OS X 10.6, OS X 10.7 dhe OS X 10.8 nuk do të mbështeten më nga Google Chrome.
Google pati njoftuar që në nëntor të vitit të kaluar se do të ndalojë së mbështeturi versionet e vjetra të sistemeve operative në prill të vitit 2016.
Versionet e vjetra të Chrome-it të instaluara tek këto sisteme operative nuk do të ndalojnë së funksionuari, por nuk do të marrin më përditësimet e sigurisë që Google lëshon herë pas here.
Nëse po përdorni akoma një nga këto sisteme të vjetra operative, keni vetëm dy opsione. Një është të përditësoni pajisjet me sistemet e reja operative, gjithmonë nëse hardueri mund ta mbajë. Përditësimet e sigurisë për Windows XP përfunduan në prill të 2014-ës, ndërsa për OS X 10.6 përfunduan pas pak muajsh. Windows Vista do të vazhdojë të marrë disa përditësime të vogla sigurie nga Microsoft deri në prill të 2017-ës.
Opsioni i dytë është që të përdorni një shfletues tjetër që mbështet akoma sistemet e vjetra. Firefox 45 mbështet akoma Windows XP dhe OS X 10.6, po ashtu edhe versioni i fundit i Opera-së.
(Herë të lexuara: 62)
als_Latn als_Latn als_Latn als_Latn als_Latn als_Latn